Document ID: 31985R0776

NEUVOSTON ASETUS (ETY) N:o 776/85,
annettu 26 päivänä maaliskuuta 1985,
tiettyjen viininviljelmäalojen väliaikaisen ja lopullisen lakkauttamisen palkkioista sekä paikkausistutuksen luopumispalkkiosta annetussa asetuksessa (ETY) N:o 456/80 säädetystä järjestelmästä poikkeamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(),
ottaa huomioon Euroopan parlamentin lausunnon(),
ottaa huomioon talous- ja sosiaalikomitean lausunnon(),
sekä katsoo, että
viinimarkkinoiden kasvava epätasapaino tekee välttämättömäksi viininviljelyn tuotantokyvyn vähentämisen nopeuttamisen; asetuksessa (ETY) N:o 456/80(), sellaisena kuin se on viimeksi muutettuna asetuksella (ETY) N:o 1597/83(), säädetyt toimenpiteet tämän päämäärän saavuttamiseksi ovat riittämättömiä, ja ne on korvattava kannustavammalla ja viljelyalojen hylkäämisen lopullisuuden takaavalla järjestelmällä; tämän vuoksi on syytä, samanaikaisesti mainitun järjestelmän käyttöönoton kanssa, lakkauttaa ennakolta edellä mainitun asetuksen soveltaminen ja säätää taloudellisesta rohkaisusta niille viljelijöille, jotka muuttavat pikaisesti asetuksen (ETY) N:o 456/80 mukaisen sitoumuksensa väliaikaiseen lakkauttamiseen sitoumukseen lopulliseksi lakkauttamiseksi,
ON ANTANUT TÄMÄN ASETUKSEN:
1 artikla
Asetuksen (ETY) N:o 456/80 2 artiklan 1 kohdasta, 4 artiklan 2 kohdasta ja 11 artiklasta poiketen:
a)
palkkio viiniviljelyn väliaikaisesta lopettamisesta voidaan myöntää ainoastaan viinivuoden 1984/1985 loppuun;
b)
palkkio lopullisesta lopettamisesta vahvistetaan 3 000 ECUun hehtaaria kohti niiden viljelijöiden osalta, jotka esittävät viinivuosia 1984/1985 ja 1985/1986 koskevat hakemuksensa;
c)
asetuksessa (ETY) N:o 456/80 säädetty yhteinen toiminta päättyy viinivuonna 1984/1985, kun kyseessä on palkkio väliaikaisesta lopettamisesta, ja viinivuonna 1992/1993, kun kyseessä on palkkio lopullisesta lopettamisesta.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä maaliskuuta 1985.

Labels: 15
6